open-index/open-wikipedia-markdown huggingface dataset:
Warwick Castle

thumb|Hrad Warwick
**Warwick Castle** je hrad v Anglicku, ležiaci v meste Warwick, pri rieke Avon. Bol sídlom grófa z Warwicku, v súčasnosti je to obľúbená turistická atrakcia. Podľa legiend boli prvé opevnenia vybudované ešte v roku 914 Ethelfledou, dcérou Alfréda Veľkého.

## Iné projekty
.

## Externé odkazy
* Warwick Castle 

Warwick Castle
Kategória:Stavby vo Warwickshire
Hever Castle

náhľad|Hever Castle
**Hever Castle** je zámok ležiaci v grófstve Kent, južne od mesta Sevenoaks v Anglicku. 

## Dejiny
Pôvodná pevnosť štvorcového pôdorysu so silnými múrmi a masívnou bránou s padacím mostom ponad vodnú priekopu pochádza z konca 13. storočí. O dvesto rokov neskôr bolo do vnútorného priestoru vybudované pohodlné obydlie v tudorovskom slohu. V 16. storočí v zámku žila v detstve rodina Anna Boleynová, druhá manželka Henricha VIII.. Zámok niekoľkokrát navštívil i samotný kráľ, ktorý nakoniec dal Annu popraviť pre údajnú neveru (v skutočnosti preto, že mu neporodila syna, následníka trónu). Zámok potom po rozvode venoval svojej štvrtej manželke, Anne Klévskej. Na začiatku 20. storočia kúpil zámok sir William Waldorf Astor, ktorý ho dal kompletne zreštaurovať.

## Iné projekty

 
## Externé odkazy
* Oficiálna stránka 

Kategória:Hrady a zámky v Anglicku
Kategória:Stavby v Kente
Pohronie

:*Pohronie je aj všeobecný názov územia pozdĺž rieky [[Hron]].*

vpravo|náhľad|Zvolenská kotlina

**Pohronie** (**Pohronský [[región cestovného ruchu]]**) je slovenský región a región cestovného ruchu.

Ako región cestovného ruchu oficiálne zahŕňa okresy:
* Banská Štiavnica
* Zvolen
* Žarnovica
* Žiar nad Hronom
* Detva

Kategória:Regióny na Slovensku
Kategória:Pomenovania podľa Hrona
Podunajsko

:*Podunajsko je aj všeobecný názov územia pozdĺž rieky [[Dunaj]].*

right|thumb|Komárno

**Podunajsko** (**Podunajský [[región cestovného ruchu]]**) je slovenský región a región cestovného ruchu.

Rozprestiera sa na juhozápade Slovenska, v južnej časti Podunajskej nížiny až k hraniciam s Maďarskom a ako región cestovného ruchu zahŕňa:
* okres Dunajská Streda
* okres Komárno
* južnú časť okresu Nové Zámky
* z okresu Senec obce Hamuliakovo a Kalinkovo

Územie má výrazne pretiahnutý tvar v smere zo západu na východ a susedí na severozápade s regiónom Bratislava a okolie, na severe s regiónmi Dolné Považie a Dolná Nitra, na severovýchode s Tekovom a okrajovo Hontom a na východe a juhu s Maďarskom.

Kategória:Regióny na Slovensku
Bratislavský región

[náhľad|Mesto [Svätý Jur pri Bratislave]]

:*Bratislavský región je v textoch Eurostatu aj označenie pre NUTS 2 [[Bratislavský kraj]].*

**Bratislavský región ([[Región cestovného ruchu|cestovného ruchu]])** alebo v niektorých textoch **Bratislava a okolie** je slovenský región a región cestovného ruchu.

Ako región cestovného ruchu zahŕňa:
* okres Bratislava I
* okres Bratislava II
* okres Bratislava III
* okres Bratislava IV
* okres Bratislava V
* okres Pezinok
* nesprávne sa sem zaraďuje okres Malacky, alebo aspoň niektoré jeho obce úplne v protiklade s tým, že ešte aj dnešné bratislavské mestské časti Devín, Karlova Ves, Lamač a Dúbravka sú v uhorských mapách zakresľované a zaraďované po správnosti k Záhoriu
* z okresu Senec celý okres okrem obcí Hamuliakovo a Kalinkovo

Územie susedí na severe so Záhorím, na východe s Dolným Považím, na juhovýchode s Podunajskom, na juhu s Maďarskom a na západe s Rakúskom.

Kategória:Regióny na Slovensku
Ponitrie

náhľad|Regióny cestovného ruchu
**Ponitrie** je slovenský kultúrny región.

## Geografická poloha
Rozprestiera sa v povodí rieky Nitra a jej prítokov. Okrem Podunajskej nížiny (celkov Podunajská rovina a Podunajská pahorkatina) zahŕňa aj Hornonitriansku kotlinu. Zo Západu ho vymedzujú pohoria Strážovské vrchy a Považský Inovec, zo severu Malá Fatra a z východu Žiar, Vtáčnik a Tribeč. Na juhu sa rozprestiera Podunajská rovina.

Z územnosprávneho hľadiska Ponitrie zasahuje do Trenčianskeho a Nitrianskeho kraja. Nachádzajú sa tu mestá Prievidza, Partizánske, Bánovce nad Bebravou, Topoľčany, Nitra,  Šaľa, Zlaté Moravce a iné mestá 

**Okresy:** 
* Bánovce nad Bebravou
* Nitra
* Partizánske
* Prievidza
* Šaľa
* Topoľčany
* Zlaté Moravce

## Charakteristika
Vďaka vhodným podmienkam je celá oblasť využívaná na poľnohospodárstvo. Priemysel je zastúpený najmä vo väčších mestách s dostatkom kvalifikovanej pracovnej sily. 

## Doprava
Z dopravného hladiska tvorí os regiónu cesta I/64, prechádzajúca severo-južným smerom, no z celoštátneho hľadiska sú významnejšie západo-východne smerujúce cesty E572 (v trase I/9) v severnej časti a E58 (v trase I/51 a I/65) v južnej časti regiónu. Ponitrím prechádza hlavná regionálna trať Nové Zámky – Prievidza, na ktorú nadväzujú trate Leopoldov – Kozárovce, Trenčín – Chynorany a Prievidza – Horná Štubňa. Letiská sa nachádzajú v Prievidzi, Partizánskom a Nitre.

## Dejiny
Územie Ponitria patrí k najdlhšie osídleným regiónom Slovenska. Najstaršie dôkazy ľudskej prítomnosti boli nájdené v jaskyni Čertova pec pri Radošine, len o niečo neskôr sa pračlovek pohyboval v okolí Bojníc (Prepoštská jaskyňa), Prievidze (Mariánsky vŕšok), Komjatice, Šale (nález časti lebky) a Nitry (celá aglomerácia). Po období sťahovania národov bolo Ponitrie husto osídleným regiónom a koncom 8. storočia z osád na území dnešnej Nitry vzniklo centrum Nitrianskeho kniežatstva. V období Veľkej Moravy už bolo okrem rozsiahleho sídelného a obchodného centra v Nitre v Ponitrí niekoľko dôležitých centier obchodu i moci: Vyšehrad, Prievidza, Bojnice, Hradište, Nitrianska Blatnica, Bojná, Kostoľany pod Tribečom, Šaľa, Mojmírovce a iné.

## Galéria

Súbor:Čertova pec (2004).jpg|Jaskyňa Čertova pec - miesto nálezu najstaršieho jaskynného osídlenia na Slovensku
Súbor:Slovakia Bojnice Castle 2004 hires.jpg|Bojnický zámok
Súbor:Nitra view from above.jpg|Nitra, dôležité centrum regiónu
Súbor:118pxSlovensko Komjatice MalaNitra.JPG|Malá Nitra v južnej časti regiónu
Súbor:Bana Novaky (01) 2005-02-17.JPG|Uhoľná baňa v Novákoch


Kategória:Regióny na Slovensku
Považie

thumb|Považský hrad

:*Považie je aj všeobecný názov územia pozdĺž [[Váh]]u.*

**Považie** je slovenský región, spravidla súhrnné označenie pre Horné Považie, Stredné Považie a Dolné Považie, teda územie v okolí rieky Váh od prielomu v Strečnianskom priesmyku zhruba po sútok s Malým Dunajom.

## Iné projekty

Kategória:Regióny na Slovensku
Kategória:Pomenovania podľa Váhu
Horehronie

thumb|Mýto pod Ďumbierom
thumb|Horehronie
**Horehronie** (**Horehronský [[región cestovného ruchu]]** alebo **Horné Pohronie**) je slovenský región cestovného ruchu rozprestierajúci sa na hornom toku rieky Hron na území okresov Banská Bystrica a Brezno. Zo severnej strany región ohraničuje hrebeň Nízkych Tatier, z juhu pohoria Muránska planina, Veporské vrchy a Poľana. 

Územie má pretiahnutý tvar v smere zo západu na východ a susedí na severe s Liptovom, na severovýchode s regiónom Tatry na juhovýchode s Gemerom, na juhu s Podpoľaním a okrajovo Novohradom, na juhozápade s Tekovom a na severozápade s Turcom.

Horehronie je jednou z najmalebnejších častí Slovenska, a to z dôvodu rozmanitosti prírodných krás, bohatou kultúrou a tradíciami. 

## Prírodné zaujímavosti
Na Horehroní sa nachádza viacero prírodných zaujímavostí. Pod najvyšší stupeň ochrany patria dva národné parky, Národný park Nízke Tatry a Národný park Muránska planina. Mýto pod Ďumbierom a Tále ponúkajú zvlášť dobrý prístup do Nízkych Tatier s vybavenosťou pre návštevníkov. Neďaleko je aj Bystrianska jaskyňa, ktorá počas SNP poskytla úkryt okolitým obyvateľom. 

Rozšíreným športom na Horehroní je lyžovanie či už zjazdové, alebo bežecké. V Osrblí je Národné biatlonové centrum Osrblie, kde sa v roku 1997 konali majstrovstvá sveta. Na zjazdové lyžovanie sú možnosti na svahoch Chopku, na Čertovici, v Mýte pod Ďumbierom, Selciach a inde. V okrese Brezno sa nachádza celkovo 14 lyžiarskych svahov s vlekmi.

V obci Brusno sú kúpele, v ktorých sa využívajú žriedla Ondrej, Ludwig a Paula na liečbu ochorení tráviaceho ústrojenstva.

## Kultúra
V Heľpe sa od roku 1966 každoročne konajú *[[Horehronské dni spevu a tanca]]*, folklórny festival so zameraním na Horehronie a jeden z najstarších festivalov na Slovensku.

Horehronský viachlasný spev je zapísaný do Reprezentatívneho zoznamu nehmotného kultúrneho dedičstva ľudstva UNESCO. Dňa 8. decembra 2017 o tom rozhodli členovia Medzivládneho výboru na ochranu nehmotného kultúrneho dedičstva UNESCO na jeho 12. zasadnutí na ostrove Jeju v Južnej Kórei.
## Ďalšie zaujímavosti
Medzi vyhľadávané turistické atrakcie regiónu patrí Čiernohronská železnica v Čiernom Balogu a Lesnícky skanzen vo Vydrovskej doline. Táto úzkorozchodná železnica bola postavená v doline Čierneho Hrona primárne za účelom odvozu dreva. Železničné zaujímavosti dopĺňa Telgártska slučka na trati Červená Skala – Margecany. Táto slučka (sčasti tunel), unikát v bývalom Československu, umožňuje trati nabratie potrebnej výšky pre prechod sedlom Besník. 

## Referencie

## Ďalšia literatúra
* 
* 
* 

## Externé odkazy
* www.horehronie.com
* Horehronie
* Región Horehronie


Kategória:Regióny na Slovensku
Kategória:Pomenovania podľa Hrona
Tatry (región)

**Tatry** (**Tatranský [[región cestovného ruchu]]**) je jeden zo slovenských subregiónov cestovného ruchu. Spolu so Zamagurím je súčasťou regiónu Spiš. Sčasti zasahuje na Liptov a Oravu.

Ako subregión cestovného ruchu zahŕňa:
* okres Kežmarok
* okres Poprad
* okres Liptovský Mikuláš

Územie na severe a severozápade susedí s Poľskom.

## Charakteristika
Subregión Tatry sa stotožňuje predovšetkým s okresmi Kežmarok, Poprad a Liptovský Mikuláš, čiže s okresmi Horného Spiša a Liptova. Západný okraj súčasného okresu Poprad zasahuje do územia Liptova a zahŕňa liptovské podtatranské obce Štrba, Štrbské Pleso, Liptovská Teplička a Vernár.

## Turistický ruch
Územie Horného Spiša, ktorého súčasťou je turistický subregión Tatry ponúka množstvo turisticky atraktívnych lokalít: 
* národné parky 
** Tatranský národný park na severozápade
** Pieninský národný park na severe
** Národný park Slovenský raj na juhovýchode 
* historické mestá 
** Kežmarok (mestská pamiatková rezervácia)
** Spišská Sobota (mestská pamiatková rezervácia)
**Spišská Belá
**Podolínec (mestská pamiatková rezervácia)
* lyžiarske centrá 
** Tatranská Lomnica – Jamy, Lomnické sedlo
** Starý Smokovec – Jakubkova lúka, Hrebienok
** Štrbské Pleso – Solisko, Interski, Esíčko 
** Ždiar 
** Svit – Lopušná dolina a Nová Lopušná dolina
** Spišské Bystré – Kubašok
** Liptovská Teplička
** Lučivná
* kúpele 
** Nový Smokovec 
** Tatranské Matliare
**Vyšné Ružbachy
* kúpaliská
** aquapark Poprad
** termálne kúpalisko Vrbov
** mestské kúpalisko Kežmarok

## Mestá
* Kežmarok
* Poprad
* Spišská Belá
* Svit
* Vysoké Tatry
* Tatránska Lomnica
* Štrba

Okresy:
* Kežmarok
* Poprad

Kategória:Regióny na Slovensku
Košický región

**Košický región ([[Región cestovného ruchu|cestovného ruchu]])** (v niektorých textoch **Košice a okolie**) alebo **Abov** je slovenský región a región cestovného ruchu. Zodpovedá zhruba časti Abovsko-turnianskej župy, ktorá roku 1918 pripadla Československu. V regióne sa nachádzajú 3 mestá a 112 dedín.

Ako región cestovného ruchu oficiálne zahŕňa:
*okres Košice I
*okres Košice II
*okres Košice III
*okres Košice IV
*okres Košice-okolie

Územie susedí na západe s Gemerom, na severozápade so Spišom, na severe so Šarišom, na severovýchode s Horným Zemplínom, na východe s Dolným Zemplínom a na juhu s Maďarskom.

## Dejiny od roku 1918
V roku 1918 (potvrdené Trianonskou zmluvou r. 1920) sa severná časť Abovsko-turnianskej župy stala súčasťou Česko-Slovenska a južná časť Maďarska. Abovsko-turnianska župa na česko-slovenskom území zanikla v septembri 1922, kedy bola celá včlenená do Košickej župy, ktorá existovala len do konca roka 1922. Po tomto dátume sa stal celý Abov súčasťou Košickej župy až do zániku župného zriadenia 1. júla 1928.

Počas 2. svetovej vojny bola väčšina česko-slovenskej časti Abova obsadená Maďarskom a pripojená k tamojšej župe Abaúj-Torna s centrom v Košiciach. Počas vojnovej Slovenskej republiky bolo obnovené župné zriadenie a abovské obce, ktoré ostali na slovenskom území, boli rozdelené medzi Tatranskú a Šarišsko-zemplínsku župu.

Po skončení vojny boli obnovené predvojnové hranice. V súčasnosti je Abov súčasťou Košického kraja.

## Ekonomika
Po ekonomickej stránke patrí región Abova v súčasnosti medzi bohatšie slovenské regióny, je to však najmä zásluhou Košíc.

## Turistický ruch
* Medzi zaujímavosti slovenského Abova patria mesto Košice, Zádielska tiesňava a Turniansky hrad. 
* Na kúpanie možno využiť gečovské štrkoviská pri Čani či teplý prameň vo Vyšnej Myšli. 
* Na turistiku sú zaujímavé Slanské vrchy a Volovské vrchy. Atraktívne v Slanských vrchoch sú hlavne jazerá Izra a Malá Izra. Izra je z hľadiska turistiky nádherným miestom, ktoré láka milovníkov horskej turistiky i rekreantov vyhľadávajúcich oddych pri vode.
* Rovnako netreba pri návšteve Abova vynechať Skárošský hrad nad obcou Skároš, z ktorý je dnes ruinou, no vidno pozostatky múrov a hradnej priekopy. Z hradu je pekný výhľad.
* Herľany: nachádza sa tu studenovodný herliansky gejzír (asi 30 km od Košíc). V minulosti významné liečebné stredisko (počas Rakúsko-uhorska dokonca na úrovni Piešťan či Trenčianskych Teplíc), kde aj v súčasnosti môžete nájsť pokoj a oddych.

## Národnosti
V súčasnosti prevažujú v slovenskej časti Abova Slováci, Maďari tvoria asi 9% obyvateľstva, Nemcov tu po roku 1945 takmer niet.

## Referencie

## Literatúra
*  

## Externé odkazy

* Oficiálny web Košického regiónu

Kategória:Regióny na Slovensku
Horné Považie

**Horné Považie** (**Severopovažský región cestovného ruchu**) alebo v niektorých textoch **Severné Považie** je slovenský región a región cestovného ruchu. Do roku 1923 bolo súčasťou bývalej Trenčianskej stolice, neskôr Považskej župy.

## Poloha
Územie susedí na severe s Kysucami, na východe s Oravou, na juhovýchode s Turcom, na juhu s Hornou Nitrou, na juhozápade so Stredným Považím. Zo severozápadu naň v Česku nadväzuje región Moravské Valašsko.

Jeho prevažnú časť prekrývajú pohoria: Javorníky, Malá Fatra, Strážovské a Súľovské vrchy, Kysucká vrchovina i Žilinská pahorkatina.

Tradičný región sa rozprestiera od povodí rieky Varínky, Rajeckej doliny, najjužnejšej časti povodia Kysuce a Štiavnika až po údolie potoka Lednica a dolinu Pružinky.

## Členenie
Ako tradičný región zahŕňa:
* Okres Bytča
* Okres Považská Bystrica
* severnú časť Okresu Púchov
* Okres Žilina

Ako oficiálny región cestovného ruchu navyše zahŕňa aj oblasť tradičného regiónu Kysuce a patria tu teda aj:
* Okres Čadca
* Okres Kysucké Nové Mesto

Horné Považie patrí aj medzi pomerne husté mestské zoskupenia na Slovensku, zvykne sa týmto termínom označovať tzv. aglomerácia Horné Považie. Aglomerácia má približne 260 000 obyvateľov.

## Referencie

Kategória:Regióny na Slovensku
Kategória:Aglomerácie na Slovensku
Gigabajt

**Gigabajt** (skratka *GB*, ) je jedna z jednotiek kapacity pamäťových médií.

## Definice

1 gigabajt = 109 bajtov.

V minulosti bola jednotka gigabajt používaná vo význame 230 bajtov (1024 megabajtov). V súčasnosti sa ale presadzuje trend používania jednotky *GiB* (gibibyte) pre 1 024 MiB, aby mohla predpona *giga* (GB) zostať chápaná ako 1 000 megabajtov.

## DVD a konverzia medzi GB a [[megabajt|MB]]
Na DVD médiách je často udávaná kapacita prázdnych DVD+/-R 4,7 GB. Takéto označenie budí dojem, že je možné na jedno jednovrstvové médium uložiť 4,7 GiB, čo v súčasnom ponímaní znamená 4,7 × 230 B, kde 1 KiB (nie kB) = 210 B, čo je 1 024 B. 

V skutočnosti 4,7 GB znamená 4,7 × 109 B, kde 1 kB = 103 B, čo je 1 000 B. Výsledná kapacita je teda 4 489 MiB pri DVD-R médiu a 4 483 MiB pri DVD+R médiu. Rozdiel 6 MiB je spôsobený malým rozdielom v kapacite média, ktorý je spôsobený iným formátom zápisu dát.

## Pozeraj
* Binárny prefix

Kategória:Jednotky informácie
Megabajt

**Megabajt** (skratka *MB*, ) je jedna z jednotiek kapacity pamäťových médií.

## Definícia

1 megabajt = 106 bajtov.

V minulosti bola jednotka megabajt používaná vo význame 220 bajtov (1024 kilobajtov). V súčasnosti sa ale presadzuje trend používania jednotky *MiB* (mebibajt) pre 1 024 KiB, aby mohla predpona *mega* (MB) zostať chápaná ako 1 000 kilobajtov.

## Pozri aj
* Binárny prefix

Kategória:Jednotky informácie
Kilobajt

**Kilobajt** (skratka *kB*, ) je jedna z jednotiek kapacity pamäťových médií.

## Definícia

Platí, že 1 kilobajt = 103 bajtov (1000 bajtov).

V minulosti bola jednotka kilobajt používaná vo význame 210 bajtov (1024 bajtov). V súčasnosti sa ale presadzuje trend používania jednotky *KiB* (kibibajt) pre 1 024 B, aby mohla predpona *kilo* (kB) zostať chápaná ako 1 000 bajtov.

## Pozri aj
* Binárny prefix
Milánske metro

thumb|Schéma liniek metra (2020)
thumb|upright|Označenie metra

**Milánske metro** je sieť piatich liniek podzemnej rýchlodráhy v druhom najväčšom talianskom meste Miláne. Celý systém, ktorý je prevádzkovaný spoločnosťou Azienda Trasporti Milanesi, zahŕňa 125 staníc a 111 km trate. Denne využije systém 1,4 milióna ľudí. Milánske metro je podľa dĺžky tratí, počtu staníc a pasažierov najväčším systémom metra v Taliansku, piatym v Európskej Únii a ôsmym v Európe.

Momentálne je vo výstavbe 1 úsek: predĺženie existujúcej linky M1 na sever (2 stanice).

## Linky

## Vývoj siete

## Vlaky metra


Súbor:Milano metropolitana Villa San Giovanni.JPG|Linka , stanica *Villa San Giovanni*
Súbor:Milán, Porta Genova, výstup z metra.jpg|Linka , stanica *Porta Genova*
Súbor:Milano - Metropolitana Duomo - Linea gialla - Foto Giovanni Dall'Orto - 3-jan-2007 - 03.jpg|Linka , stanica *Duomo*
Súbor:Linea M5 - lilla - Milano - treni ansaldo - 02.JPG|Linka 
Súbor:Milan Metro3.JPG|Interiér vlaku linky 
Súbor:Milan Metro4.JPG|Interiér najnovšej súpravy na linke 
Súbor:Milan Metro5.JPG|Staršia súprava na linke 
Súbor:M4 San Babila appena inaugurata.jpg|Linka 20x20bod, stanica *San Babila*


## Fotogaléria


File:Milan Metro1.JPG|Sieť liniek v priestoroch stanice
File:Milan Metro2.JPG|Upozornenie na dverách: *Je nebezpečné opierať sa*


## Zdroj

## Iné projekty

Kategória:Metrá
Kategória:Miláno
Newyorské metro

80px|left
thumb|Stanica ''South Ferry''.
thumb|Mapa metra

**Newyorské metro**, v origináli nazývané **New York City Subway**, je veľký prepravný systém metra nachádzajúci sa v New Yorku. Je to jeden z najväčších systémov verejnej dopravy v USA a rovnako aj na svete. Má 27 liniek, od 416 do 475 staníc (v závislosti od toho, ako sa počítajú spojené stanice) a dosahuje dĺžku 1056 km, pričom celková dĺžka tratí je  a používa sa vyše 6 000 vozňov.

Denne metro prepraví vyše 6 miliónov cestujúcich. Ako jeden z mála systémov slúži newyorská podzemná dráha cestujúcim bez prestávky, 24 hodín denne, 7 dní v týždni, 365 dní v roku.

## Dejiny
Prvá podzemná trať bola otvorená v roku 1904, bola dlhá  a štvorkoľajná. Prvá nadzemná trať bola postavená o 35 rokov skôr. Postupne sa vytvorili dvaja konkurenční súkromní prevádzkovatelia metra, spoločnosti BMT a IRT. Neskôr sa o stavbu a prevádzku začali zaujímať mestské úrady. Najskôr trate stavali a prenajímali ich BMT a IRT, v roku 1932 sprevádzkovali vlastný systém IND. V roku 1940 mesto odkúpilo oboch súkromných prevádzkovateľov a vytvorilo jednotnú sieť.

## Štatistika
* Dĺžka koľají – 
* Počet staníc – 476
* Rozchod koľají – .
* Počet liniek – 27
* Cestujúcich denne – vyše 6 miliónov
* Podzemných tratí – 60 %

## Pozri aj
* Zoznam liniek newyorského metra

## Iné projekty

Kategória:Metrá
Kategória:Doprava v New Yorku
Parížske metro

**Parížske metro** je podzemný dopravný systém v Paríži vo Francúzsku. Spočiatku bolo známe ako *Chemin de Fer Métropolitain* (Metropolitná železnica), neskoršie ako *Métropolitain*, čo sa rýchlo skrátilo na *Métro*. Metro má 16 tratí označených -, pretože trate  a  sú odbočkami hlavných tratí. Má 245,6 km, 320 staníc, z ktorých je 84 prestupných. Tieto údaje nezahrňujú RER sieť. Otvorené bolo v roku 1900.

## Linky
* : La Défense – Chateau de Vincennes (od roku 1900)
* : Porte Dauphine – Nation (od roku 1900)
* : Pont de Levallois-Bécon – Gallieni (od roku 1904)
* : Porte de Clignancourt – Porte d'Orléans (od roku 1908)
* : Place d'Bourges – Bobigny-Pablo Picasso (od roku 1906)
* : Charles de Gaulle-Étoile – CDGVAL (od roku 1900)
* : Villejuif-Louis Aragon/Mairie d'Ivry – La Courneuve-8 Mai 1945 (od roku 1910)
* : Balard - Créteil-Préfecture (od roku 1913)
* : Pont de Sèvres – Mairie de Montreuil (od roku 1922)
* : Boulogne-Pont de Saint-Cloud – Gare d'Austerlitz (od roku 1913)
* :Châtelet – Mairie des Lilas (od roku 1935)
* : Mairie d'Issy – Porte de La Chapelle (od roku 1910)
* : Châtillon-Montrouge – Gabriel Péri-Asnières-Gennevilliers/Saint Denis-Université (od roku 1923)
* : Saint-Denis–Pleyel – Aéroport d'Orly (od roku 1998)

* Detaily:

Linky  a  majú ešte vetvy  a .
* : Gambetta – Porte des Lilas
* : Louis Blanc – Pré-Saint-Gervais

Niektoré linky boli časom spojené, iné rozdelené (napr. v roku 1937 boli spojené linky  a ).

Linky ,  a  sú plne automatizované, riadené počítačom. Cestujúci tak majú výhľad priamo pred vlak, akoby z miesta strojvodcu.

## Galéria

Súbor:Carte Métro de Paris.svg|Mapa siete (júl 2024)
Súbor:France-Paris-Metro Entrance.JPG|Typický vchod do metra v Paríži


## Iné projekty


Paríž
Metro
Rímske metro

80px|left
thumb|Schéma metra

**Rímske metro** je podzemná sieť troch liniek pod hlavným mestom Talianska, Rímom. Metro sa skladá z liniek A, B a C. 

Na trase linky A prebehla v roku 2008 rekonštrukcia tunela (bezpečnostné prvky a zlepšenie vetrania) a jazdia na nej nové zrekonštruované súpravy. Nástupištia má riešené ostrovčekovým spôsob a má vždy dve samostatné tubusy. Linea B je pôvodná jazdia na nej staré nezrekonštruované súpravy. Nástupištia má vždy na jednej a na druhej strane a výnimkou sú len stanice Bologna, Policlinico a Castro pretorio kde sú ostrovčekové. Linea B v Laurentine ide vonku ešte nie v tuneli. Tunel je vždy razený jeden široký a ide sa v ňom oba dvomi smermi. Elektrika na oboch linkách je ťahaná drôtmi pripevnenými o klenbu tunela. Najnovšia je zelená linka C. Dĺžka metra je 62 km. Vo výstavbe je žltá linka D, ktorá pôjde paralelne s trasou B.

## Stanice

## Nehody a havárie

V metre sa v roku 2006 na linke A zrazili dve nové súpravy, keď jedna prichádzajúca súprava vrazila do súpravy, ktorá už stála na stanici. Podľa správ, vodič pokračoval v jazde napriek červenému svetlu. Zranený vodič si súvislosti s incidentom nepamätal. Zomrela jedna cestujúca a približne 145 bolo zranených. Pri nehode sa narušila aj statika tunela a časť sa zrútila.

## Referencie

## Iné projekty

Kategória:Metrá
Kategória:Doprava v Ríme
1815

## Udalosti
* 10. apríl – erupcia sopky Tambora
* 8. jún – založenie Nemeckého spolku
* 9. jún – skončil Viedenský kongres o usporiadaní Európy
* 18. jún – Napoleon Bonaparte bol porazený pri Waterloo
* 26. september – bola podpísaná Svätá aliancia
* Britský vedec Peter Roget vynašiel logaritmické pravítko, ktoré umožňovalo počítanie logaritmov, čo umožňovalo priame umocňovanie a odmocňovanie.
## Narodenia
* 1. január – Charles Bernard Renouvier, francúzsky filozof († 1903)
* 4. február – Josip Juraj Strossmayer, chorvátsky biskup, politik a národný buditeľ († 1905)
* 1. apríl – Otto von Bismarck, nemecký kancelár († 1895)
* 11. jún – Julia Margaret Cameronová, britská fotografka († 1879)
* 11. máj – Granville Leveson-Gower, anglický liberálny politik a štátnik († 1891)
* 16. august – Ján Bosco, taliansky kňaz a vychovávateľ, zakladateľ rádu saleziánov († 1888)
* 29. október – Ľudovít Štúr, slovenský národný buditeľ († 1856)
* 31. október – Karl Weierstrass, nemecký matematik († 1897)
* 2. november – George Boole, anglický logik a matematik († 1864)
* 15. november – Lorenz von Stein, nemecký filozof štátu a spoločnosti († 1890)
* 10. december – Augusta Ada Kingová, anglická matematička a informatička († 1852)
* 22. december – Johann Jacob Bachofen, švajčiarsky právnik a historik náboženstva († 1887)

## Úmrtia
* 1. jún – Louis Alexandre Berthier, francúzsky vojvodca (* 1753)
* 21. august – Carl Johan Adlercreutz, švédsky politik a generál (* 1757)
* 9. september – John Singleton Copley, anglický maliar (* 1738)
* 13. október – Joachim Murat, neapolský a sicílsky kráľ, francúzsky maršal (* 1767)
* 7. december – Michel Ney, francúzsky napoleonský maršal (* 1769)


1815
Bill Clinton

**William Jefferson „Bill“ Clinton**, rodným menom *William Jefferson Blythe III* (* 19. august 1946, Hope, Arkansas, USA) je americký politik. V dvoch volebných obdobiach od roku 1993 do 2001 bol 42. prezident Spojených štátov. Predtým bol guvernérom Arkansasu.

Do úradu prezidenta zasadol vo veku 46 rokov ako tretí najmladší prezident v dejinách USA. Bolo obdobie konca Studenej vojny a Clinton bol prvý prezident z generácie baby boomers. Bol označovaný ako nový demokrat (). Značná časť jeho politiky je označovaná ako stredná tretia cesta filozofie vládnutia. Predtým ako sa stal prezidentom, bol dvakrát guvernérom Arkansasu (v rokoch 1979 – 1981 a 1983 – 1992). V rokoch 1977 až 1979 bol generálnym prokurátorom štátu Arkansas.

Vyrastal v Arkansase. Počas štúdia patril medzi študentských lídrov a venoval sa hre na saxofón. Študoval na Georgetown University (B.S.), University College Oxford a Yalovej univerzite (J.D.). Na Yalovej univerzite spoznal svoju budúcu manželku Hillary Rodhamovú Clintonovú. Ako guvernér prebudoval štátny vzdelávací systém a pôsobil ako predseda organizácie National Governors Association.

V roku 1992 porazil v prezidentských voľbách G. H. W. Busha. Vládol v najdlhšom období mierovej ekonomickej expanzie USA. Podpísal Severoamerickú dohodu o voľnom obchode. Po tom ako v roku 1993 neprešla reforma zdravotníctva, stratili demokrati kontrolu v Kongrese (prvýkrát po 40 rokoch). Po dvoch rokoch sa stal druhým demokratom (po Rooseveltovi), ktorý bol zvolený dvakrát za prezidenta USA. Presadil reformu sociálnej starostlivosti a program detského zdravotného postenia (SCHIP). V roku 1998 bol obvinený z krivého svedectva pred porotou a marenia spravodlivosti v prípade sexuálneho škandálu. Senát ho zbavil obvinení. Počas jeho posledných troch rokoch vládnutia, od 1998 do 2000, oznámil Congressional Budget Office prebytok v štátnom rozpočte.

Úrad prezidenta USA opustil s vysokou verejnou mienkou, najvyššou od druhej svetovej vojny. Odvtedy prednášal a venoval sa charite. Založil William J. Clinton Foundation, ktorá sa venuje globálnym problémom ako AIDS a globálne otepľovanie. V roku 2004 vydal autobiografiu s názvom *My Life*. Ostal aktívny v demokratickým prezidentských kampaniach, napr. pre svoju ženu Hillary a Baracka Obamu v 2008 a 2012. Po odchode z úradu prezidenta si udržal popularitu.

## Iné projekty

## Externé odkazy
* Bill Clinton a mierový proces na Blízkom východe

## Zdroj

Kategória:Prezidenti USA
Kategória:Guvernéri Arkansasu
Kategória:Absolventi Yale University
Kategória:Členovia Demokratickej strany USA
Kategória:Nositelia Radu bieleho leva
Kategória:Osobnosti roka časopisu Time
Kategória:Absolventi Georgetown University
Kategória:Absolventi Oxfordskej univerzity
Kategória:Osobnosti z Arkansasu
Kategória:Nositelia Radu kríža zeme Panny Márie
George H. W. Bush

**George Herbert Walker Bush** (* 12. jún 1924, Milton, Massachusetts, USA† 30. november 2018, Houston, Texas, USA) bol americký obchodník a politik, bývalý kongresman, veľvyslanec, riaditeľ CIA (1976-1977), 43. viceprezident a následne 41. prezident USA (v rokoch 1989 – 1993).

## Životopis
Narodil sa v meste Milton v štáte Massachusetts v rodine politikov. Jeho otec Prescott Bush bol senátor za štát Connecticut. 

Vzdelanie získal na prominentnej Phillips Andover Academy a vo veku 18 rokov sa zapísal do námorníctva, kde sa ako pilot bojového lietadla zúčastnil druhej svetovej vojny na pacifickom bojisku. Po skončení vojny sa oženil s Barbarou Pierce a vyštudoval ekonómiu na Yale University v New Heaven v štáte Connecticut. V roku 1964 vstúpil do politiky za republikánsku stranu. V rokoch 1971 až 1972 pôsobil ako veľvyslanec USA pri OSN. Neskôr v rokoch 1976-1977 viedol americkú tajnú službu CIA. V roku 1978 pôsobil ako profesor na Rice University. 

V rokoch 1981 až 1989 pôsobil ako viceprezident Ronalda Reagana. 20. januára 1989 bol zvolený za 41. prezidenta USA. Vo funkcii nahradil Reagana. Počas jeho vlády došlo k pádu berlínskeho múru a rozpadu východného bloku. Podieľal sa na vytvorení medzinárodnej koalície proti irackej anexii Kuvajtu, ktorá viedla k vojne v Perzskom zálive. V prezidentských voľbách v roku 1992 ho porazil kandidát demokratickej strany Bill Clinton.

Jeho najstarší syn, George W. Bush, bol 20. januára 2001 zvolený za 43. prezidenta USA.

George H. W. Bush zomrel v piatok 30. novembra 2018.

Roku 1999 mu Karlova Univerzita udelila čestný doktorát. 

## Referencie


## Iné projekty

## Externé odkazy
* Fotky Georga H. W. Busha počas druhej vojny v Perzskom zálive 

## Zdroj
* Coffey, J. P., 2008, Bush, George Herbert Walker. in Tucker, S. C. (Editor) Cold War A Student Encyclopedia. Vol. I-V. Abc-Clio, Inc., Santa Barbara s. 346-348

Kategória:Prezidenti USA
Kategória:Rodina Bushovcov
Kategória:Absolventi Yale University
Kategória:Členovia Republikánskej strany (USA)
Kategória:Osobnosti roka časopisu Time
Kategória:Osobnosti z Massachusetts
Kategória:Kandidáti Republikánskej strany na prezidenta USA
Kategória:Riaditelia Central Intelligence Agency
Kategória:Držitelia čestných doktorátov Karlovej univerzity
Kategória:Nositelia Radu kríža zeme Panny Márie
Kategória:Nositelia veľkokríža Radu za zásluhy Poľskej republiky
Kategória:Nositelia Záslužného radu Maďarskej republiky
Gerald Ford

**Gerald Rudolph Ford, Jr.** (* 14. júl 1913, Omaha, Nebraska, USA – † 26. december 2006, Palm Springs, Kalifornia) bol americký politik, 40. viceprezident (1973 - 1974) a 38. prezident Spojených štátov (1974 - 1977).

Ford bol jediným prezidentom Spojených štátov, ktorý sa dostal do úradu bez toho, aby bol zvolený buď ako prezident, alebo viceprezident. Potom, ako v roku 1973 rezignoval na svoju funkciu viceprezidenta Spiro Agnew, Forda navrhol prezident Richard Nixon na uvoľnenú funkciu a obe komory Kongresu ho schválili. Keď 9. augusta 1974 prezident Nixon rezignoval, prevzal po ňom Ford prezidentský úrad. Ako svojho viceprezidenta si Ford vybral Nelsona Rockefellera, ktorý je spolu s ním jediný viceprezident, ktorý svoju funkciu nezískal vo voľbách.

Onedlho potom, ako sa ujal prezidentského úradu, udelil Ford svojmu predchodcovi Richardovi Nixonovi milosť. Zabránila jeho prípadnému stíhaniu za zločiny, ktoré mohol spáchať počas výkonu prezidentskej funkcie, predovšetkým v súvislosti s aférou Watergate. Ford zdôvodňoval svoje rozhodnutie tým, že to bolo v záujme jeho krajiny. Toto rozhodnutie bolo hodnotené veľmi kriticky a podľa mienky niektorých komentátorov bolo jednou z príčin Fordovej porážky v prezidentských voľbách v roku 1976.
  
V máji 1975 musel Ford čeliť vážnej zahraničnopolitickej kríze. Potom, ako sa v Kambodži dostali k moci Červení Kméri, podarilo sa im v medzinárodných vodách zajať americkú obchodnú loď Mayaguez. Ford vyslal armádne jednotky, aby zachránili zajatých Američanov. Vojaci sa ale vylodili na inom ostrove a tam narazili na neočakávane tuhý odpor. Približne v rovnakom čase zajatých námorníkov prepustili, o čom však vtedy Američania ešte nevedeli. Počas bojov bolo zranených asi 50 mužov a 41 zahynulo. Predpokladá sa, že padlo približne 360 kmérskych vojakov. 

Počas Fordovho prezidentovania sa tiež Američania definitívne stiahli z Vietnamu, keď v dňoch 29. apríla a 30. apríla 1975 evakuovali svoju ambasádu v Saigone.

V roku 1976 Ford kandidoval v prezidentských voľbách, ale porazil ho demokrat Jimmy Carter. 

Gerald Ford zomrel 26. decembera 2006 vo veku 93 rokov. Bol najstarším žijúcim ex-prezidentom Spojených štátov.

## Pozri aj
* Aféra Watergate

## Iné projekty

## Externé odkazy
Oficiálny životopis  na stránkach Bieleho domu

Kategória:Prezidenti USA
Kategória:Viceprezidenti USA
Kategória:Osobnosti USA studenej vojny
Kategória:Slobodomurári USA
Kategória:Absolventi University of Michigan
Kategória:Absolventi Yale University
Kategória:Právnici USA
Kategória:Členovia Republikánskej strany (USA)
Kategória:Osobnosti z Omahy
Richard Nixon

**Richard Milhous Nixon** (* 9. január 1913, Yorba Linda, Kalifornia, USA – † 22. apríl 1994, New York, New York) bol americký politik. V rokoch 1969 až 1974 bol 37. prezident Spojených štátov.

Za prezidenta bol zvolený 5. novembra 1968. Porazil pri tom s veľkým odstupom demokrata Huberta Humphreyho, aj vďaka tomu že sľuboval stiahnutie amerických vojsk z Vietnamu. Jeho veľkým odporcom bol práve kvôli vojne vo Vietname britský hudobník John Lennon. Vyštudoval Whittier College v roku 1934 a Duke University of Law v roku 1937 kedy sa vrátil do Kalifornie praktizovať právo. On a jeho manželka Pat Nixonová sa presťahovali do Washington D.C. za prácou vo federálnej vláde v roku 1942. Potom počas druhej svetovej vojny slúžil v US Navy. V roku 1946 bol v Kalifornii zvolený do snemovne poslancov a v roku 1950 do senátu. Jeho úsilie v prípade Algera Hissa mu prinieslo reputáciu anti-komunistu a povýšilo ho to k národným prominentom. Bol spolukandidátom Dwight D. Eisenhowera v Republikánskej strane v prezidentských voľbách v roku 1952. Osem rokov slúžil ako viceprezident. Viedol neúspešnú prezidentskú kampaň v roku 1960. Prehral tesne oproti svojmu protivníkovi Johnovi F. Kennedymu. V roku 1962 stratil post Guvernéra Kalifornie. V roku 1968 opäť kandidoval a bol zvolený. Hoci spočiatku stupňoval Americkú účasť vo Vietnamskej vojne potom ukončil zásah v roku 1973. Nixonova návšteva Čínskej ľudovej republiky v roku 1972 otvorila diplomatické vzťahy medzi oboma krajinami. Zaslúžil sa aj o zmiernenie napätia medzi Sovietskym zväzom a USA. V domácej politike všeobecne zaviedol politiku, ktorá preniesla moc z Washingtonu D.C. do ostatných štátov. Odštartoval iniciatívu boja proti rakovine a ilegálnym drogám, zrušil rasovú segregáciu v južanských školách, zrealizoval environmentálnu reformu a uviedol legislatívu reformy zdravotnej starostlivosti a sociálnej prosperity. Jeho politickú činnosť ukončila aféra Watergate, pri ktorej vyšlo najavo, že vedome kryl a popieral odpočúvanie novinárov.

## Životopisné diela o R. M. Nixonovi
* 

## Iné projekty

Kategória:Prezidenti USA
Kategória:Osobnosti USA vietnamskej vojny
Kategória:Osobnosti USA studenej vojny
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA nemeckého pôvodu
Kategória:Osobnosti USA škótskeho pôvodu
Kategória:Osobnosti roka časopisu Time
Kategória:Kandidáti Republikánskej strany na viceprezidenta USA
Kategória:Kandidáti Republikánskej strany na prezidenta USA
Kategória:Príslušníci United States Navy
Kategória:Právnici USA
Kategória:Absolventi Duke University
Kategória:Členovia Republikánskej strany (USA)
Kategória:Osobnosti z Kalifornie
Kategória:Rytieri veľkokríža Radu za zásluhy Talianskej republiky
Kategória:Členovia Académie des beaux-arts
Smalltalk

**Smalltalk** je objektovo orientovaný programovací jazyk, ktorý v Xerox PARC vyvinuli Alan Kay, Dan Ingalls, Ted Kaehler, Adele Goldberg v sedemdesiatych rokoch 20. storočia. Inšpiráciu čerpali prevažne z projektov Sketchpad a Simula.

Aj keď sa nejedná o najrozšírenejší jazyk pre písanie podnikových aplikácií či výuku, je dodnes často používaný. Práve komunita okolo Smalltalku vyvinula extrémne programovanie, systém testovania programu SUnit (jeho známejšia verzia JUnit sa často využíva v Jave), refaktoring a návrhové vzory.

Pôvodná implementácia jazyka mala veľmi vysoké obstarávacie náklady, čo bránilo väčšiemu rozšíreniu medzi amatérmi. V súčasnosti sa stávajú populárnymi slobodné implementácie ako Squeak.

## Ukážka kódu
Klasický príklad ''Hello, world!'' je v Smalltalku možné zapísať napr. nasledovne:

```smalltalk
Transcript show: 'Hello, world!'.
```


Objektu Transcript sa posiela správa *show:* s parametrom 'Hello, world!'. Volanie metódy *show:* vypíše na konzolu reťazec, ktorý sa odovzdal ako parameter.

## Zdroj

Kategória:Programovacie jazyky
Fortran

**Fortran** je programovací jazyk. Jeho názov je skratkou z anglických slov **''For**mule **Tran**slating System*.

[[Súbor:IBM_704_mainframe.gif|right|thumb|320px|Sálový počítač IBM 704 v laboratóriu Lawrence Livermore (LLNL)]]
Prvá špecifikácia vyšla pod názvom *The IBM Mathematical Formula Translating System'' z IBM v roku 1954 . Šlo o snahu efektívnejšie programovať sálový počítač IBM704 ako v asembleri. Prvý manuál a kompilátor k jazyku vyšli v 1957. 

Postupne boli uvoľnené verzie (číslovka súvisí s rokom vydania, od písania verzálkami sa neskôr upustilo):
* FORTRAN 66
* FORTRAN 77
* Fortran 90
* Fortran 95
* Fortran 2000
* Fortran 2003
* Fortran 2008

Fortran bol pôvodne procedurálny programovací jazyk. Súčasný Fortran 2003 už podporuje prácu s objektmi. Aj keď Fortran vznikol už v 50-tych rokoch minulého storočia, stále sa hojne využíva vďaka množstvu existujúcich knižníc. Jeho hlavné použitie je vo vedeckých výpočtoch (intenzívne výpočty a superpočítače). Pre fortranovský program je typické prísne formátovanie programu a hojné využitie skoku GOTO. 

Kategória:Programovacie jazyky
Lisp

**Lisp** je funkcionálny programovací jazyk. Vynašiel ho John McCarthy na MIT v 50. rokoch 20. storočia. LISP je skratka z anglických slov „LISt Processing“ (Spracovávanie zoznamov).

Inšpiráciou pre syntax bol λ-kalkul a preto sa často v kóde využíva.

Jeho základným dátovým typom je zoznam (linked list) (alebo pole).

Lisp sa stal obľubený hlavne v oblasti výskumu umelej inteligencie v 70. a 80. rokoch 20. storočia.

Richard Stallman ho použil ako skriptovací jazyk pre Emacs a celý slobodný operačný systém GNU.

Jeho výrazným rozlišovacím znakom je častý výskyt zátvoriek. Nasledujúca rekurzívna definícia faktoriálu je napísaná v dialekte Racket.
```racket
#lang racket

(define (factorial n)
  (if (= n 1)
      1
      (* n (factorial (- n 1)))))
```
Lisp tiež zapisuje operácie pomocou Reverznej Poľskej notácie. Význam využitia tejto notácie je ten, že kód je možné vykonať presne tak, ako je zapísaný. Táto vlastnosť umožňuje pracovať so všetkými funkciami (operátormi) ako s dátami.  

Funkcia, ktorá zvýši hodnotu parametra o 1, zapísaná pomocou lambdy: 
```racket
#lang racket

(define inc (lambda(x) (+ x 1)))
```


## Iné projekty

Kategória:Programovacie jazyky
Identifikačné číslo organizácie

**Identifikačné číslo organizácie** (skr. **IČO**; zákon 540/2001 Z.z. používa aj legislatívnu skratku **identifikačné číslo**, tento skrátený názov - pri zachovaní skratky IČO - používa niekedy aj napr. ŠÚ SR ) je 8 miestny číselný kód (staršie organizácie môžu mať ešte IČO zložené iba zo šiestich číslic), ktorý slúži na odlíšenie právnických osôb. IČO sa prideľuje aj fyzickým osobám - podnikateľom (napr. živnostníkom). Podľa identifikačného čísla možno nájsť určitú obchodnú spoločnosť, či inú právnickú osobu aj v prípade, ak došlo k zmene jej obchodného mena, resp. názvu alebo sídla. 

Prvých 7 číslic je poradovým číslom, posledná ôsma číslica má charakter kontrolného kľúča. Je nemenné počas celej doby právnej existencie právnickej osoby a fyzickej osoby vedenej v registri organizácií.

IČO prideľuje orgán štatistiky (pri obchodných spoločnostiach registrový súd). IČO je jedným z povinných údajov daňového dokladu. 

## Typografia
Identifikačné číslo organizácie (IČO) sa píše bez medzier. Príklad: IČO 12345679

## Referencie

## Externé odkazy
* Postup prideľovania IČO  - pravidlá definované Štatistickým úradom SR

Kategória:Podniková ekonomika
Kategória:Obchodné právo
Tatra banka

**Tatra banka**, a.s. je banka na Slovensku.

## Dejiny
thumb|Sídlo Tatra banky na Hodžovom námestí v Bratislave.
*Tatra banka, a. s.* vznikla v roku 1990 ako prvá súkromná banka na Slovensku. Meno prevzala od pôvodnej Tatra banky založenej v roku 1885, ktorá bola v roku 1945 znárodnená a neskôr úplne zanikla.

## Súčasnosť
Tatra banka je v súčasnosti jednou z najväčších slovenských komerčných bánk a zároveň je lídrom na trhu v inováciách. Od svojho vzniku priniesla množstvo prelomových bankových inovácií a získala viac ako 280 ocenení od mnohých renomovaných vyhlasovateľov doma aj vo svete.

Jej dcérskymi spoločnosťami sú Tatra Asset Management, DDS Tatra banky a Tatra-Leasing. Tatra banka je súčasťou najsilnejšej rakúskej bankovej skupiny Raiffeisen Bank International AG.

### Princípy fungovania
Tatra banka je od svojho vzniku spoločensky zodpovednou firmou, ktorá podniká na etických princípoch a princípoch ESG. Orientuje sa primárne na podporu umenia, vzdelania a technológií. Prepojením týchto 3 svetov chce banka spoluvytvárať novú inteligentnú budúcnosť. Prostredníctvom svojej Nadácie Tatra banky podporila od založenia v roku 2004 projekty a granty sumou viac ako 11 miliónov eur.

### Raiffeisen Banka Slovensko
V roku 2013 spustila Tatra banka na slovenskom bankovom trhu unikátny projekt multibrand prístup a založila Raiffeisen banku Slovensko, ktorá pôsobí ako jej organizačná zložka so zameraním na vlastnú cieľovú skupinu a poskytovanie jednoduchých bankových produktov a služieb.

### Tatra banka v číslach
Tatra banka zamestnáva viac ako 3 300 zamestnancov, v roku 2024 má 70 pobočiek Tatra banky a 55 pobočiek Raiffeisen banky. V roku 2022 dosiahla historický míľnik 1 milión klientov.

## Najvýznamnejšie inovácie
TOP 9 za posledných 12 rokov:
*2013: hlasová biometria

*2014: výber z bankomatu mobilom

*2018: Tvárová biometria

*2019: chatbot Adam

*2020: online otvorenie účtu pre živnostníkov

*2021: Lite verzia mobilnej aplikácie Tatra banka

*2022: Účet pre modrú planétu
*2023: Spending planTB
*2024: detská mobilná aplikácia TABI

## Najvýznamnejšie ocenenia
*1995, 1996, 1997, 1998, 1999, 2000, 2001, 2002, 2003, 2007, 2008, 2017, 2018, 2020, 2021 - Best Bank in Slovakia (Euromoney Awards for Excellence)

*1999, 2000, 2001, 2002, 2003, 2004, 2008, 2009, 2010, 2012, 2015, 2018, 2019 - Best Bank in Slovakia  (Global Finance) 

*2001, 2002, 2003, 2007, 2008, 2018, 2020, 2022 - Best Bank in Slovakia (The Banker)

*2019 - Most Innovative Digital Bank in the World (Global Finance)
*2023 - The Best Consumer Mobile Banking Adaptive Site Global for 2023 (Global Finance)
*2024 - Slovak Republic's Best for Digital Solutions (Euromoney Global Private Banking Awards)

## Referencie

## Pozri aj
* Nadácia Tatra banky
* Tatra Asset Management
* DDS Tatra banky
* Tatra-Leasing

## Iné projekty

## Externé odkazy
* Webstránka banky


Kategória:Podniky založené v 1990
Kategória:Banky na Slovensku
OTP Banka Slovensko

náhľad|Sídlo na rohu Štúrovej a Grosslingovej v Bratislave
náhľad|OTP Banka v Prešove
**OTP Banka Slovensko** bola banka na Slovensku. Majoritným vlastníkom banky (viac ako 90% akcií) bola od roku 2002 do roku 2020 maďarská OTP Bank Rt. Banka mala na Slovensku 69 pobočiek. Ústredie banky bolo v Bratislave. 1. októbra 2021 banka skončila a klienti OTP boli presmerovaní do ČSOB.

## Bývalé produkty
Banka poskytovala produkty pre individuálnych klientov, firmy a pre malých podnikateľov:
* Bežné účty - OTP Konto
* Hypotéky
* Kreditné karty
* Sporiace vklady
* Spotrebiteľské úvery
* Terminované vklady
* Depozitné certifikáty
* Študentské kontá - OTP Ready

## Bývalá OTP READY nadácia
Nadácia OTP Ready bola určená na finančné vzdelávanie mladých ľudí, ktorá bola založená v roku 2015. Nadácia sa starala o finančnú osvetu mladej generácie, pre vykonávanie správnych rozhodnutí v oblasti financií a pre zvýšenie finančnej gramotnosti. Vzorom pre vytvorenie nadácie je OTP Bank Nyrt a Nadácia Fáyho Andrása.

## Iné projekty

## Referencie

## Externé odkazy
*oficiálne stránky banky 

Kategória:Banky na Slovensku
Istrobanka

**ISTROBANKA** bola banka na Slovensku.

## Vznik a zameranie
ISTROBANKA bola univerzálnou bankou s úplnou devízovou licenciou, licenciou na vykonávanie hypotekárnych obchodov a licenciou pre poskytovanie poistných produktov. Vznikla a povolenie na činnosť získala 1. septembra 1992.

## Akcionári banky
Od 26. marca 2002 bola jediným akcionárom a stopercentným vlastníkom ISTROBANKY viedenská Bank für Arbeit und Wirtschaft (BAWAG). V októbri 2007 oznámila materská banka BAWAG odpredaj slovenskej aj českej dcéry a 20. marca 2008 bol oznámený predaj belgickej KBC, ktorá je zároveň vlastníkom ČSOB.

S účinnosťou od 1. júla 2009 právnym nástupcom ISTROBANKY je Československá obchodná banka  ktorá prebrala všetky práva a povinnosti ISTROBANKY, a.s.

## Obchodné miesta a korešpondenčné vzťahy banky
Pobočky a expozitúry ISTROBANKY boli rozmiestnené po celom území Slovenska. ISTROBANKA mala sieť 60 obchodných miest. V oblasti zahraničného platobného styku mala ISTROBANKA nadviazané korešpondenčné vzťahy s viac ako 600 bankami na celom svete.

V spolupráci s dcérskou spoločnosťou ISTRO ASSET MANAGEMENT, správ. spol., a.s., sprostredkovála predaj produktov v oblasti kolektívneho investovania.

Od 1. júla 2009 boli pobočky ISTROBANKY premenované na ČSOB.
Kategória:Banky na Slovensku
Kategória:Zaniknuté podniky na Slovensku
Kategória:Zaniknuté peňažné ústavy na Slovensku
Juhočeský kraj

**Juhočeský kraj** () je kraj v Česku. Leží prevažne na juhu Čiech, ale okolím Dačic zasahuje aj na Moravu.
Jeho hlavným mestom sú České Budějovice, ktoré majú vyše 90 000 obyvateľov. 

Okresy:
* Okres České Budějovice
* Okres Český Krumlov
* Okres Jindřichův Hradec
* Okres Písek
* Okres Prachatice
* Okres Strakonice
* Okres Tábor

## Iné projekty


Kategória:Kraje v Česku
Kategória:Čechy
Karlovarský kraj

**Karlovarský kraj** je kraj v Česku. Leží na západe Čiech.
Jeho hlavným mestom sú Karlove Vary, ktoré majú vyše 50 000 obyvateľov.  

Okresy:
* Okres Cheb
* Okres Karlovy Vary
* Okres Sokolov

## Iné projekty

## Pozri aj
* Karlovarský kraj (1948 – 1960)


Kategória:Kraje v Česku
Kategória:Čechy
Juhomoravský kraj

**Juhomoravský kraj** () je jeden zo 14 samosprávnych krajov Česka. Takmer celé územie kraja sa rozkladá na Morave, iba osada Jobova Lhota patrí do Čiech, respektíve Valticko a tzv. Dyjský trojúhelník náležali do roku 1920 k rakúskej spolkovej krajine Dolné Rakúsko. Správnym centrom kraja je štatutárne mesto Brno. 

Kraj zahŕňa uvedené okresy:
* Okres Blansko
* Okres Brno-město
* Okres Brno-venkov
* Okres Břeclav
* Okres Hodonín
* Okres Vyškov
* Okres Znojmo

## Iné projekty

## Pozri aj
* Brniansky kraj (1948 – 1960)
* Juhomoravský kraj (1960)


Kategória:Kraje v Česku
Kraj Vysočina

**Kraj Vysočina** (do mája 2001 **Jihlavský kraj**, potom až do júla 2011 **Vysočina**) je  kraj v Česku na pomedzí Čiech a Moravy. 

Na severe susedí s Pardubickým krajom, na juhovýchode s Juhomoravským krajom, na juhozápade s Juhočeskými krajom a na severozápade sa Stredočeským krajom. Na juhu sa takmer približuje k hranici Rakúska, ale nedosiahne na ňu.

Za Rakúska-Uhorska bol údajne blízko vrchu Melechov na západe dnešného okresu Havlíčkův Brod v blízkosti Stvořidiel vyznačený symbolický stred Európy, bližšie informácie o dôvode vyznačenie však nie sú známe.

## Prírodné podmienky a kultúra

Celé územie kraja Vysočina leží v oblasti Českomoravskej vrchoviny. Na juhu zahŕňa západnú časť Jevišovickej pahorkatiny a sever Javořickej pahorkatiny, na západe je Křemešnická vrchovina, na severozápade leží Hornosázavská pahorkatina, na severe Žďárské vrchy s Hornosvrateckou pahorkatinou, na východe a v centre je Křižanovská vrchovina. V Jihlavských vrchoch (Javořická pahorkatine) sa nachádza najvyšší vrch Javořice (837 m). Len o meter nižší je vrchol Devět skal v Žďárskych vrchoch. Rozvodie morí tiahnuce sa od severovýchodu na juhozápad delí kraj na dve takmer rovnaké časti. Úmorie Severného mora do kraja zasahuje povodím Labe, Labe sama však krajom nepreteká a vody do nej odtekajú radom menších riek, z ktorých k tým dôležitejším patrí Sázava. Podobne juhovýchodnej polovica kraja patrí k úmoriu Čierneho mora a povodiu Dunaja, ale do kraja povodia zasahuje menšími riekami, napr Svratkou či Jihlavou.

Kraj Vysočina sa rozprestiera v strede Česka. Kraj tvorí Českomoravská vrchovina so svojou nádhernou a veľmi zachovalou prírodou. Návštevníci tu nájdu aj dve chránené krajinné oblasti, ktorými sú Žďárske vrchy a Železné hory. Okrem prírody sa turisti môžu tešiť na veľa kultúrnych pamiatok, hradov, zámkov a cirkevných stavieb. Z kultúrnych pamiatok v kraji boli tri zapísané na Zoznam svetového kultúrneho a prírodného dedičstva UNESCO. Sú nimi historické centrum mesta Telč, Pútnický kostol sv. Jana Nepomuckého na Zelenej hore (Žďár nad Sázavou) a židovská štvrť, židovský cintorín a Bazilika svätého Prokopa v Třebíči. Medzi lákadlá regiónu patrí aj múzeum v Pelhřimove, mapujúce jedinečné výkony českých a svetových rekordmanov.

Okresy:
* Okres Havlíčkův Brod
* Okres Jihlava
* Okres Pelhřimov
* Okres Třebíč
* Okres Žďár nad Sázavou

## Pozri aj
* Jihlavský kraj (1948 – 1960)

## Iné projekty


Vysočina
Kategória:Čechy